無綫劇集《逆天奇案2》昨晚(22日)播出一集,展開新個案「賊王逃獄案」,單元主角是相隔17年再亮相TVB劇集的張雷!劇情講述服刑廿多年的賊王石少波(張雷飾),在刑期最後1個月時逃獄,Nic Sir(黃智賢飾)在調回CIB工作的阿Wing(林夏薇飾)協助下,發現少波藏身之所,可惜在追捕過程中發生意外,被少波逃脫。今晚(23日)一集將揭露賊王少波逃獄真相。
在劇集《神鵰俠侶》飾演「金輪法王」而為人熟悉的張雷,對上一次亮相TVB劇集已是17年前的《蕭十一郎》,今次相隔多年再度演出《逆天2》,令觀眾大感驚喜。問到為何今次願意參與《逆天2》,張雷受訪時說:「監製同編審打電話畀我同我講古仔,我聽完之後覺得幾好玩,咁咪應承拍兩集囉!」問到有否戲癮?他笑言:「其實出面一直都拍緊嘢,網劇、電影都有參與,梗係有戲癮啦,最好TVB搵多啲我拍劇!」
現年69歲的張雷武打演員出身,今次劇中有不少騷Quali場面,分別是街頭追逐和半裸舉啞鈴爆肌場口,不過對他來說卻是Easy Job,張雷笑言:「呢個角色真係啱晒我,又要有啲年紀,又要有啲動作戲,又要有文戲。」
張雷分享保健之道:「平時唔使開工都會Keep住做運動,多數喺黃昏時候做,會先跑幾公里做熱身,之後玩啞鈴、掌上壓、Sit Up咁練體能,有時亦會打沙包、打拳、打功夫咁,加埋都差唔多2個鐘。食方面我都幾清淡,因為我食咗幾十年齋。」
昨晚一集,身為女主角的薇薇亦有亮眼演出。剛回到CIB工作的阿Wing久休復出積極投入工作,多番變裝落區「踩線」搜集情報,除了化身眼鏡娘主婦外,還以緊身上衣加熱褲上陣扮流鶯,大晒唔鹹唔淡廣東話,場面搞笑。